Държавен вестник, бр. 85, 2025 г., стр. 19

БРОЙ  85	
Д Ъ Р Ж А В Е Н  В Е С Т Н И К 	
СТР.  19   
(2) Разпределението на енергийното съдър­
жание на храната за отделните хранителни 
приеми при целодневно хранене е посочено 
в приложение № 2.
Чл. 5. (1) Храната се предлага по предвари­
телно изготвени дневни и седмични менюта, 
разработени в съответствие с изискванията 
на тази наредба.
(2) Седмичните менюта по ал. 1 се изготвят 
с участието на медицински специалист и/или 
технолог по хранене. 
(3) Менютата по ал. 1 се съобразяват с 
изискванията за диетично хранене, когато в 
обектите по чл. 1, ал. 1 се обучават, съответно 
пребивават деца със здравословни проблеми, 
нуждаещи се от такова, съгласно поставена 
медицинска диагноза и лекарски указания за 
хранителен режим.
(4) При разработване на менюта за хра­
нене на учениците се използват примерните 
среднодневни продуктови набори, посочени 
в приложение № 3. При целодневно хранене 
се включват 100 % от количествата на про­
дуктите, а при обедно хранене се включват 
количествата на продуктите в съответствие 
с приложение № 2.
Чл. 6. В обектите по чл. 1, ал. 1, т. 1 не 
се допуска повторно използване и предлагане 
на храна. 
Чл. 7. Приемът на разнообразна храна се 
осигурява чрез ежедневно включване в ме­
нюто на най-малко по един представител от 
следните основни групи храни:
1. зърнени храни и/или картофи;
2. зеленчуци и плодове;
3. богати на белтък храни – мляко и млеч­
ни продукти и/или месо, птици, риба, яйца, 
бобови храни;
4. добавени растителни масла и/или млечни 
мазнини (масло).
Чл. 8. (1) Приемът на зърнени храни и/или
картофи се осигурява чрез: 
1. ежедневно включване в основно хранене 
(сутрешна закуска, обяд и вечеря) на поне 
един представител от групата на зърнените 
храни – хляб, хлебни, макаронени, тестени 
изделия, ориз, жито, овесени ядки, елда, просо, 
царевица и други, и/или картофи;
2. включване на пълнозърнести видове хляб 
най-малко два пъти седмично в обедното меню;
3. включване на пълнозърнести макаро­
нени изделия най-малко един път седмич­
но – макарони, юфка, спагети, или закуски 
на зърнена основа.
(2) Предлаганите хлебни, тестени и карто­
фени изделия трябва да са с ниско съдържание 
на мазнини, сол и/или захар.
Чл. 9. (1) Осигуряването на зеленчуци и 
плодове се извършва чрез ежедневно включ­
ване в менюто на най-малко общо 400 g зе­
ленчуци и плодове при целодневно хранене.
(2) Разнообразие на зеленчуци и плодове 
се осигурява, като в менюто се включват 
най-малко три вида сурови зеленчуци и 
най-малко три вида сурови плодове седмично.
(3) При предлагането на зеленчуци и пло­
дове се спазват следните изисквания:
1. включване в менюто според сезона пре­
димно на сурови зеленчуци и сурови плодове 
(цели, нарязани, настъргани, като салата, на­
питка от пасирани плодове и/или зеленчуци 
(смути) или прясно изцеден сок);
2. препоръчително е предлагането на замра­
зени зеленчуци и плодове пред стерилизирани;
3. консервираните зеленчуци и плодове да 
не съдържат синтетични консерванти, подсла­
дители и оцветители;
4. стерилизираните зеленчуци да са с ниско 
съдържание на сол и мазнини, а стерилизира­
ните плодове – с ниско съдържание на захар;
5. изсушени плодове и зеленчуци се пред­
лагат в състава на многокомпонентни храни;
6. туршии могат да бъдат включвани в меню­
то в периода от ноември до март и предлагани 
само на обяд до един път седмично, а при 
целодневно хранене – до два пъти седмично;
7. когато менюто включва предлагане на 
мармалад и конфитюр, се използват „мармалад 
от плодове“ и „конфитюр екстра качество“ по 
смисъла на Наредбата за изискванията към 
плодовите конфитюри, желета, мармалади, 
желе-мармалади и подсладено пюре от кестени 
(ДВ, бр. 19 от 2003 г.).
Чл. 10. (1) Приемът на мляко и млечни 
продукти се осигурява чрез ежедневно включ­
ване в менюто на най-малко 400 g кисело или 
прясно мляко и най-малко 35 g сирене и/или 
кашкавал при целодневно хранене самостоя­
телно и като компонент на приготвени храни 
и напитки.
(2) Прясното мляко, киселото мляко и 
млечните продукти трябва да отговарят на 
следните изисквания:
1. киселото и прясното мляко трябва да 
са със съдържание на мазнини от 3 до 3,6 %, 
като най-малко два пъти седмично се включва 
мляко с 2 % мазнини;
2. сиренето да е със съдържание на готвар­
ска сол до 3,5  ± 5 %, а кашкавалът – до 3 %;
3. айрянът да се предлага без добавена 
сол или захар.
(3) Не се допуска предлагане на подсладени 
пресни и кисели млека, освен когато млеката 
са с добавен плодов компонент, какао, ове­
сени ядки, като подслаждането трябва да е с 
натурални подсладители.
(4) Не се допуска предлагане на прясно, 
кисело мляко и млечни продукти с изкуствени 
подсладители, оцветители, консерванти, аро­
матизанти и имитиращи продукти, съдържащи 
в състава си мляко.
Чл. 11. (1) Месото и месните продукти да 
отговарят на следните изисквания:
1. месото да не е претърпяло друга обработ­
ка освен охлаждане и по изключение – зам­
разяване;